Abdoulaye Wade - Wikipedia

# Abdoulaye Wade

### Frå Wikipedia – det frie oppslagsverket

Abdoulaye Wade med George W. Bush i 2003.

Abdoulaye Wade, fødd 29. mai 1926, har vore president i Senegal sidan 1. april 2000. Han leiar det liberale partiet Parti Démocratique Sénégalais (Det senegalesiske demokratiske partiet), som er medlem av Den liberale internasjonale. Han var i fleire tiår opposisjonsleiar og har både vore fengsla og i eksil.

Wade stilte for første gong som presidentkandidat i februar 1978 mot president Léopold Sédar Senghor, og fekk 17,4 % av røystene. Han stilte igjen i 1983, 1988 og 1993, og kom kvar gong på andre plass, bak president Abdou Diouf. I februar 2000 kom han igjen på andre plass i første runde av presidentvalet, men sidan ingen kandidatar fekk reint fleirtal vart det ein andre valomgang 19. mars. Wade vann med 58,5 % av røystene. Han vart president 1. april same året.

Det første året som president måtte Wade samarbeida med eit sosialistisk fleirtal i nasjonalforsamlinga. I 2001 fekk partiet hans fleirtal i parlamentsvalet. Etter ei ny grunnlov som vart vedtatt i 2001 vart presidentperioden redusert frå sju til fem år, frå og med neste presidentperiode. I desember 2004 vart det skrive under ein fredsavtale som skulle gjera slutt på tjue år med krig i Casamance-regionen sør i Senegal. Wade har kome under kritikk frå menneskerettsorganisasjonar som Amnesty International for trakassering og trugsmål mot journalistar og opposisjonelle.[1]

Det neste presidentvalet vil bli heldt 25. februar 2007, og Wade stiller som Det senegalesiske demokratiske partiet sin kandidat.

Føregjengar: Abdou Diouf | President i Senegal (2000–) | Etterfylgjar:

Henta frå «http://nn.wikipedia.org../../../a/b/d/Abdoulaye_Wade_ac0a.html»

Kategoriar: Senegalesiske politikarar | Presidentar | Fødde i 1926 | Fødde den 29. mai

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Afrikaans
- العربية
- Česky
- Deutsch
- Eesti
- Ελληνικά
- English
- Español
- Français
- Galego
- Hrvatski
- Bahasa Indonesia
- Italiano
- עברית
- Nederlands
- 日本語
- Polski
- Português
- Suomi
- 中文